| Medaljeoversikt |
| --- |
| Konkurrerte for Norges flagg Norge |
| Vektløfting: |
| NM i vektløfting |
| Gull | 1993 Trondheim | -99 kg |
| Gull | 1992 Tønsberg | -90 kg |
| Gull | 1991 Stavern | -100 kg |
| Gull | 1990 Rjukan | -90 kg |
| Gull | 1989 Førde | -100 kg |
| Gull | 1988 Trondheim | -110 kg |
| Gull | 1987 Haugesund | -100 kg |
| Gull | 1986 Bergen | -100 kg |
| Gull | 1985 Trondheim | -100 kg |
| Gull | 1982 Grenland | -100 kg |
| Gull | 1981 Vigrestad | -90 kg |
| Gull | 1980 Trondheim | -90 kg |
| Junior-NM i vektløfting |
| Gull | 1979 Gjøvik | -75 kg |
| Ungdoms-NM i vektløfting |
| Gull | 1976 Grenland | -67,5 kg |
| Gull | 1974 Tønsberg | -52 kg |
| Gull | 1973 Horten | -48 kg |
| Nordisk mesterskap i vektløfting |
| Gull | 1987 Sundbyberg | -110 kg |
| Gull | 1984 Tammerfors | -100 kg |
| Gull | 1982 Karlstad | -100 kg |
| Gull | 1981 Sarpsborg | -90 kg |
| Sølv | 1990 Tammerfors | -90 kg |
| Sølv | 1986 Trondheim | -100 kg |
| Bronse | 1979 Ringsted | -82,5 kg |
| Junior-Nordisk i vektløfting |
| Gull | 1979 Lauttakylä | -82,5 kg |

**Øystein Holt** (født 13. juni 1959 i Horten, Vestfold) er en norsk tidligere vektløfter, som konkurrerte for Horten Atletklubb og Tønsberg-Kameratene. Han er norsk mester tolv ganger, har vunnet syv kongepokaler, og har satt en rekke norske rekorder.

Vektløfterkarrieren
-------------------

### Ungdoms- og juniorårene

Øystein Holt startet med vektløfting som 12-åring, og deltok på sitt første stevne i februar 1972. Han hadde da en kroppsvekt på 38,6 kg. Et år senere, i februar 1973 vant han som 13-åring sitt første NM-gull på ungdomsnivå. Måneden etter var han med i NRK-programmet *Sport'n*, hvor han sammen med den da nylige olympiamesteren Leif Jenssen snakket om vektløfting.

Holt vant tre NM-gull i løpet av sin tid som ungdomsløfter. Hans resultater var gode, men ikke mesterlige, og suksessen på merittfronten skyldes først og fremst mangel på sterke konkurrenter. Det var først i hans siste år som juniorløfter at han virkelig bemerket seg resultatmessig. Han vant da sine første og eneste gullmedaljer i både norsk og nordisk juniormesterskap, og i klasse -90 kg satte han norske juniorrekorder i alle disipliner med 140 kg i rykk, 175 kg i støt og 315 kg sammenlagt. Basert på disse resultatene er Holt per 2016 rangert som den poengmessig fjerde beste norske juniorløfteren gjennom tidene.

### Enorm suksess de første seniorårene

Allerede i sitt første år som seniorløfter i 1980 vant Holt NM-gull i klasse -90 kg. Videre vant han i 1981 gull i både NM og nordisk mesterskap i samme vektklasse. I 1982 beveget han seg opp til klasse -100 kg, hvor han presterte enda bedre. Også dette året vant han gull i både NM og nordisk mesterskap. Under NM vant han dessuten sin første kongepokal, for å ha vært mesterskapets poengmessig beste løfter uavhengig av vektklasse. Hans resultater under mesterskapet var det poengmessig beste han noensinne har prestert. Med 162,5 kg i rykk, 200 kg i støt og 362,5 kg sammenlagt satte han norske rekorder i alle disipliner, og ingen av dem ble noensinne slått. Rekordene er nå å anse som historiske, idet endringer i vektklassesystemet på 1990-tallet medførte nye rekordstandarder. Men heller ikke senere har noen under 100 kg levert like gode resultater.

### Strid med Norges Idrettsforbund

Holt ble i oktober 1982 mistenkt for dopingbruk, etter at det i media ble slått stort opp at han sammen med vektløfteren Tage Knudsen skulle ha stukket av fra en dopingprøve. Medieoppslagene viste seg å være sterkt overdrevne, idet verken Holt eller Knudsen hadde blitt innkalt til dopingkontroll før de forlot lokalet. Dette ble senere bekreftet av Norges Idrettsforbund. I etterkant mottok både Holt og Knudsen innkalling til ny dopingprøve 31. oktober 1982. Begge møtte opp, men de nektet å la seg teste – delvis i protest mot det de mente var en uhjemlet innkalling, og delvis i protest mot å ha blitt hengt ut i media. De ba om at spørsmålet om dopingkontrollørenes innkallingsprosedyrer ble forelagt idrettsstyret i Norges Idrettsforbund for en prinsipiell behandling. Norges Idrettsforbund mente de hadde hjemmel for den aktuelle innkallingen, og kalte Holt og Knudsen inn til ny dopingprøve på Idrettens hus i Bærum 4. november 1982. Ingen av dem møtte opp, og i en felles uttalelse til NTB informerte de om at de verken ville la seg dopingteste eller konkurrere i aktiv idrett før deres forespørsel om prinsippbehandling var etterkommet. På et møte i idrettsstyret 25. november 1982 ble det vedtatt å anmelde Holt og Knudsen til Idrettsforbundets domsutvalg for brudd på dopingreglementet. Den 5. januar 1983 ble de av domsutvalget fradømt retten til å drive idrett i to år, under henvisning til at nektelse av å avgi dopingprøve likestilles med å avlegge positiv prøve. Dette var på daværende tidspunkt de strengeste dopingdommene i norsk idretts historie. Både Holt og Knudsen anket dommen. I mars 1983 besluttet Idrettsforbundets appellutvalg å nedsette straffen til et år for begges vedkommende. Både Holt og Knudsen ble dermed utestengt i et år, selv om ingen av dem hadde avgitt positiv dopingprøve.

### Historisk seiersrekke

Holt gjorde comeback umiddelbart etter at utestengelsen opphørte. I 1984 deltok han i sitt første NM etter utestengelsen, hvor han ble stående uten resultat. Han ble nordisk mester senere samme år. Det påfølgende året ble han på ny norgesmester i klasse -100 kg og vant sin andre kongepokal. NM-gull vant han også de neste åtte årene, slik at han sto med totalt 12 NM-gull. Det er bare tre personer som har vunnet flere (Atle Rønning, Tore Bjørnsen og Stian Grimseth, som alle har vunnet 14 NM-gull). I løpet av disse årene vant Holt ytterligere fem kongepokaler, slik at han sto med syv totalt. Den eneste som har vunnet flere er Stian Grimseth (10 stk). Holt deltok på sitt siste store vektløftermesterskap i 1993 og trappet etter dette ned. I de påfølgende årene deltok han først og fremst på lokale og regionale stevner, inntil han i 1998 la vektløfterskoene på hylla for godt. En slorstått karriere var dermed over.

Resultater og meritter i vektløfting
------------------------------------

### NM i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 1993 | Norges flagg Trondheim | -99 kg | 1.-plass (kongepokal) | 145 kg | 170 kg | 315 kg |
| 1992 | Norges flagg Tønsberg | -90 kg | 1.-plass | 140 kg | 170 kg | 310 kg |
| 1991 | Norges flagg Larvik | -100 kg | 1.-plass (kongepokal) | 147,5 kg | 182,5 kg | 330 kg |
| 1990 | Norges flagg Rjukan | -90 kg | 1.-plass | 145 kg | 175 kg | 320 kg |
| 1989 | Norges flagg Førde | -100 kg | 1.-plass | 150 kg | 187,5 kg | 337,5 kg |
| 1988 | Norges flagg Trondheim | -110 kg | 1.-plass (kongepokal) | 155 kg | 207,5 kg | 362,5 kg |
| 1987 | Norges flagg Haugesund | -100 kg | 1.-plass (kongepokal) | 152,5 kg | 185 kg | 337,5 kg |
| 1986 | Norges flagg Bergen | -100 kg | 1.-plass (kongepokal) | 150 kg | 180 kg | 330 kg |
| 1985 | Norges flagg Trondheim | -100 kg | 1.-plass (kongepokal) | 150 kg | 185 kg | 335 kg |
| 1984 | Norges flagg Rjukan | -100 kg | - | - | - | - |
| 1982 | Norges flagg Grenland | -100 kg | 1.-plass (kongepokal) | 162,5 kg | 200 kg | 362,5 kg |
| 1981 | Norges flagg Vigrestad | -90 kg | 1.-plass | 150 kg | 175 kg | 325 kg |
| 1980 | Norges flagg Trondheim | -90 kg | 1.-plass | 142,5 kg | 175 kg | 317,5 kg |
| 1979 | Norges flagg Stavanger | -75 kg | Ukjent | 110 kg | 132,5 kg | 242,5 kg |

### Junior-NM i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 1979 | Norges flagg Gjøvik | -75 kg | 1.-plass | 105 kg | 135 kg | 240 kg |
| 1978 | Norges flagg Larvik | -75 kg | Ukjent | 100 kg | 122,5 kg | 222,5 kg |
| 1977 | Norges flagg Bergen | -75 kg | Ukjent | 90 kg | 110 kg | 200 kg |
| 1976 | Norges flagg Kristiansand | -67,5 kg | Ukjent | 75 kg | 95 kg | 170 kg |
| 1975 | Norges flagg Sarpsborg | -56 kg | Ukjent | 60 kg | 77,5 kg | 137,5 kg |
| 1974 | Norges flagg Bergen | -52 kg | Ukjent | 50 kg | 65 kg | 115 kg |

### Ungdoms-NM i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 1976 | Norges flagg Grenland | -67,5 kg | 1.-plass | 85 kg | 100 kg | 185 kg |
| 1975 | Norges flagg Larvik | -60 kg | Ukjent | 62,5 kg | 82,5 kg | 145 kg |
| 1974 | Norges flagg Tønsberg | -52 kg | 1.-plass | 55 kg | 70 kg | 125 kg |
| 1973 | Norges flagg Horten | -48 kg | 1.-plass | 40 kg | 60 kg | 100 kg |

### Nordisk mesterskap i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 1990 | Finlands flagg Tammerfors | -90 kg | 2.-plass | 142,5 kg | 180 kg | 322,5 kg |
| 1989 | Islands flagg Akureyri | -100 kg | 4.-plass | 147,5 kg | 180 kg | 327,5 kg |
| 1987 | Sveriges flagg Sundbyberg | -110 kg | 1.-plass | 145 kg | 192,5 kg | 337,5 kg |
| 1986 | Norges flagg Trondheim | -100 kg | 2.-plass | 150 kg | 190 kg | 340 kg |
| 1985 | Danmarks flagg København | -100 kg | - | 150 kg | - | - |
| 1984 | Finlands flagg Tammerfors | -100 kg | 1.-plass | 150 kg | 190 kg | 340 kg |
| 1982 | Sveriges flagg Karlstad | -100 kg | 1.-plass | 155 kg | 190 kg | 345 kg |
| 1981 | Norges flagg Sarpsborg | -90 kg | 1.-plass | 150 kg | 182,5 kg | 332,5 kg |
| 1979 | Danmarks flagg Ringsted | -82,5 kg | 3.-plass | 105 kg | 140 kg | 245 kg |

### Junior-Nordisk i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 1979 | Finlands flagg Lauttakylä | -82,5 kg | 1.-plass | 125 kg | 165 kg | 290 kg |
| 1978 | Danmarks flagg Lillerød | -75 kg | 5.-plass | 107,5 kg | 130 kg | 237,5 kg |

### VM i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 1987 | Tsjekkias flagg Ostrava | -110 kg | 10.-plass | 160 kg (13) | 205 kg (10) | 365 kg |
| 1985 | Sveriges flagg Södertälje | -100 kg | 19.-plass | 145 kg (24) | 187,5 kg (19) | 332,5 kg |
| 1982 | Jugoslavias flagg Ljubljana | -100 kg | 8.-plass | 160 kg (9) | 200 kg (9) | 360 kg |
| 1981 | Frankrikes flagg Lille | -100 kg | 11.-plass | 157,5 kg (11) | 190 kg (12) | 347,5 kg |
| 1979 | Hellas’ flagg Thessaloniki | -82,5 kg | 15.-plass | 130 kg (16) | 160 kg (16) | 290 kg |

*Plassering i enkeltøvelsene fremgår i parentes.*

Referanser
----------

1. ↑
2. ↑
3. ↑
4. ↑   «Arkivert kopi». Arkivert fra originalen 22. november 2016. Besøkt 21. november 2016.
5. ↑   «Arkivert kopi». Arkivert fra originalen 21. november 2016. Besøkt 21. november 2016.
6. ↑  «Arkivert kopi». Arkivert fra originalen 22. november 2016. Besøkt 21. november 2016.
7. ↑

|  |  |
| --- | --- |
| Oppslagsverk/autoritetsdata | Store norske leksikon
 |